Folketing
2009-05-14

Nu er jeg lidt overrasket, for hr. Benny Engelbrecht lægger op til, at man, når man skal tage fat i den her sag, ikke vil inddrage al tilgængelig viden. Selvfølgelig vil man da inddrage al tilgængelig viden, når man griber fat i den her sag og prøver at få den løst og få udfaset det her stof, så der kunne komme et andet i stedet for. Så derfor forstår jeg ikke, hvorfor det skulle være så problematisk, og hvorfor den her sag problematiseres, som om vi ikke, når der bliver taget stilling til det her, også tager højde for, hvad forskellige eksperter rundt om i verden mener om det her. Det er selvfølgelig det, jeg står og plæderer for. Det er netop, at vi skal gøre det så grundigt som overhovedet muligt. Vi skal inddrage al tilgængelig viden, før vi tager en beslutning om det her, og i øvrigt før man måske kan nå til den endelige beslutning om at få det her defineret enten som så farligt, at det kan forbydes, eller at få bekræftet det, som ligger allerede nu, nemlig at det ikke er så farligt, så man behøver at forbyde det.